Leijahiihto

Leijahiihto (engl. snowkiting) on talviurheilulaji, jossa liikutaan tuulen voimalla, tehonsäädöllistä leijaa apuna käyttäen. Se on leijalautailun eli leijasurffauksen (engl. kitesurfing, kiteboarding) alalaji, jota harrastetaan lumella tai jäällä, yleensä suksilla tai lumilaudalla.

Leijahiihto yhdistää tuulen voiman ja talvisen liikkumisen ilon, mahdollistaen pitkien matkojen taittamisen, nopean etenemisen sekä ilmassa hyppimisen ja temppuilun.

 Varusteet 
Leijahiihdossa käytettävät varusteet ovat kehittyneet merkittävästi lajin suosion kasvaessa, painottaen turvallisuutta ja suorituskykyä.

 Leija:Lajissa käytetään eri kokoisia leijoja, yleensä pumpattava- (LEI - leading edge inflatable) tai patjaleija (foil kite) Leijan koko valitaan tuulen nopeuden, ajajan painon, taitotason ja harrastuspaikan pinnan mukaan.
 Ohjauspuomi ja narut:Leijaa ohjataan ohjaustpuomin avulla, johon kiinnittyvät narut yhdistävät puomin leijaan. Puomeissa kuuluu olla turvajärjestelmä, jolla leijan voiman voi vapauttaa hätätilanteessa.
 Valjaat:(trapetsi) Ajaja kiinnittyy leijaan valjailla, jotka jakavat leijan vetovoiman tasaisesti vartalolle, vapauttaen käsiä ohjaukseen.
 Sukset tai lumilauta: Leijahiihdossa käytetään yleisesti laskettelusuksia ja monoja. Laskettelusukset tarjoavat hyvän hallittavuuden ja kelluttavuuden lumella. Myös lumilaudalla voi harrastaa leijahiihtoa. (leijalautailua)  Joskus voidaan käyttää myös luistimia.
 Kypärä ja suojavarusteet: Kypärä on suositeltava ja usein pakollinen turvallisuusvaruste.  Muita suojavarusteita voivat olla esimerkiksi kyynär- ja polvisuojat.
 Talvivaatetus: Lämpimät, tuulen- ja vedenpitävät talvivaatteet ovat välttämättömät pohjoisissa olosuhteissa.

 Harrastaminen ja turvallisuus 
Leijahiihtoa harrastetaan tyypillisesti laajoilla ja avoimilla lumisilla alueilla, kuten jäätyneillä järvillä, pelloilla, merialueilla tai tuntureilla. Tärkeintä on varmistaa, että alueella ei ole esteitä tai vaaranpaikkoja, kuten sähkölinjat, heikot jäät ja niin edelleen.

Turvallisuus on leijahiihdossa ensiarvoisen tärkeää:

 Koulutus: Lajin aloittaminen ammattitaitoisen ohjaajan opastuksella on erittäin suositeltavaa. Kurssit kattavat leijan hallinnan perusteet, turvallisuusjärjestelmien käytön, tuulen lukemisen, ympäristön huomioimisen ja turvallisen harrastamisen ylipäätänsä. Suomesta löytyy laadukasta  laji koulutusta useilta paikkakunnilta.
 Tuuliolosuhteet: Tuulen nopeus ja suunta ovat ratkaisevia leijahiihdossa. Liian heikko tai liian voimakas tuuli, sekä puuskittaiset olosuhteet, voivat tehdä harrastamisesta vaikeaa tai vaarallista.
 Jäätilanne: Jäätyneillä vesistöillä harrastettaessa on varmistettava jään kestävyys ja turvallisuus.
 Ympäristön huomioiminen: Kunnioita luontoa ja muita liikkujia.
 Kypäräpakko: Kypärän käyttö on aina suositeltavaa.

 Leijahiihto Suomessa 
Suomessa leijahiihtoa harrastetaan laajalti eri puolilla maata, erityisesti laajoilla ja avoimilla vesistöjen jäillä sekä lumipeitteisillä pelloilla. Talviset olosuhteet tarjoavat erinomaiset puitteet lajin harrastamiselle pitkälle kevääseen. Suomen purje- ja leijalautailuliitto ry edistää lajin harrastamista ja turvallisuutta Suomessa.

Aiheesta muualla
Suomen purje ja leijalautailuliitto ry 
Aloittajan opas leijahiihdon aloittamiseen | Arctic Kites

Luokka:Hiihto